RO Jurnalul Oficial al Uniunii Europene C 99/14

Publicarea unei cereri în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare

2012/C 99/09

Prezenta publicare conferă dreptul de opoziție la cererea de înregistrare în temeiul articolului 7 din Regulamentul (CE) nr. 510/2006 al Consiliului (1). Declarațiile de opoziție trebuie să parvină Comisiei în termen de șase luni de la data prezentei publicări.

DOCUMENT UNIC

REGULAMENTUL (CE) NR. 510/2006 AL CONSILIULUI

„ ”(DONGSHAN BAI LU SUN)

NR. CE: CN-PGI-0005-0624-16.07.2007

IGP ( X ) DOP ( )

1. Denumire:

„ ” (Dongshan Bai Lu Sun)

2. Statul membru sau țara terță:

China

3. Descrierea produsului agricol sau alimentar:

3.1. Tip de produs:

Clasa 1.6. Fructe, legume și cereale în stare proaspătă sau prelucrate

3.2. Descrierea produsului căruia i se aplică denumirea de la punctul 1:

„Dongshan Bai Lu Sun” este denumirea unui sparanghel conservat, cultivat prin tehnici de producție tradiționale în orașul Zhangzhou, departamentul (insular) Dongshan, provincia Funjian. Sparanghelul conservat este fiert și decojit.

Aspect

Tulpina sparanghelului conservat este groasă, cu vârful rotund, iar solzii sunt deși. Lungimea sparanghelului este de 10-17 cm. Lungimea vârfului verde al tulpinii nu depășește 1 cm. Este fin și are o aromă plăcută. Sparanghelul conservat are culoarea albă ca zăpada. Lichidul înconjurător are o culoare uniformă.

Indicatori chimici și fizici

Diametrul tulpinii este de 0,4-2,6 cm, conținutul de fibre brute ≤ 1,0 %, iar conținutul de zaharuri solubile ≥ 4,70 %. Soluție: apă sărată cu acid citric în proporție de 0,03 %.

Specificații privind ambalarea

Produsul este ambalat în borcane de sticlă sau în conserve metalice. Principalele specificații privind ambalarea sunt următoarele:

(a) Borcane de sticlă Capacitatea conservei de sticlă Lungimea sparanghelului 212 ml 7 cm 212 ml 11 cm 370 ml 16 cm 370 ml 17 cm 580 ml 16 cm 580 ml 17 cm 314 ml 10 cm 1 700 ml 17 cm 720 ml 17 cm

(b) Conserve metalice Capacitatea conservei metalice Lungimea sparanghelului 200 g 10 cm 250 g 13 cm 430 g 11 cm 800 g 16 cm 2 500 g 15 cm 2 950 g 17 cm

3.3. Materii prime (numai pentru produsele prelucrate):

Sparanghel proaspăt din soiurile Gi jnlim și Thielim

3.4. Hrană pentru animale (numai pentru produsele de origine animală):

—

3.5. Etape specifice ale producției care trebuie să se desfășoare în aria geografică delimitată:

Toate etapele specifice ale producției se desfășoară în aria geografică delimitată.

3.6. Norme specifice privind felierea, răzuirea, ambalarea etc.:

Produsul trebuie ambalat în borcane de sticlă sau în conserve metalice. Prelucrarea și ambalarea trebuie să se desfășoare în termen de 12 ore de la recoltare pentru a se asigura prospețimea sparanghelului.

3.7. Norme specifice privind etichetarea:

—

4. Delimitarea concisă a ariei geografice:

Aria de producție a „Dongshan Bai Lu Sun” cuprinde șapte orașe din departamentul (insular) Dongshan din provincia Funjian, și anume Kangmei, Chencheng, Qianlou, Xipu, Zhangtang, Xingchen și Tongling.

5. Legătura cu aria geografică

5.1. Specificitatea ariei geografice:

Departamentul Dongshan este situat între latitudinile nordice de 23° 34′ și 23°47′ și longitudinile estice de 117° 18′ și 117° 35′ și este înconjurat de mare. Are o climă marină tropicală sud-asiatică, cu ierni calde și veri răcoroase. Este un departament insular situat la extremitatea sudică a provinciei Funjian. Suprafața totală de teren a departamentului este de 248 km2, suprafața terenului arabil fiind de 70 000 mu (1 mu ≈ 0,07 ha). Departamentul are 213 000 de locuitori, din care 137 000 aparțin populației agricole. Departamentul cuprinde șapte orașe, 61 de comune și 16 comitete de cartier. Este un departament agricol în care se cultivă în principal sparanghel alb. Insula are resurse agricole bogate. Terenul arabil constă în cea mai mare parte în sol nisipos bogat în nisip de mare argintiu, nămol marin și resurse hidrice subterane. Acest condiții sunt extrem de favorabile culturilor de sparanghel alb.

5.2. Specificitatea produsului:

„Dongshan Bai Lu Sun” este un produs de foarte bună calitate. Are un aspect și o aromă plăcute și un gust proaspăt și este plin de substanțe nutritive. Sparanghelul conservat este un produs popular atât în rândul consumatorilor interni, cât și al celor din străinătate.

Specificitatea produsului este dată de caracteristicile sparanghelului proaspăt conferite de mediul geografic, de condițiile naturale și de factorii umani din departamentul Dongshan, unde este cultivat.

Sparanghelul proaspăt este cultivat în mediul special al departamentului Dongshan. Tulpina sparanghelului este groasă, cu vârful rotund, iar solzii sunt deși. Lungimea vârfului verde al tulpinii nu depășește 1 cm. Este fin și are o aromă plăcută. Tulpina delicată conservată are culoarea albă ca zăpada. Culoarea lichidului înconjurător este uniformă. Sparanghelul conservat are o durată de valabilitate lungă.

5.3. Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP):

1. Relația dintre temperatură și calitate

Produsul este cultivat într-o climă marină tropicală sud-asiatică, cu ierni calde și veri răcoroase. Temperatura anuală medie este de 20,8 °C. Temperaturile cele mai ridicate se înregistrează în lunile iulie și august, temperatura medie fiind de 27 °C; temperatura cea mai scăzută se înregistrează în februarie, lună în care temperatura medie este de 12,8 °C. În acest tip de climă, sparanghelul crește viguros, recolta fiind bogată și de bună calitate.

2. Relația dintre sol și calitate

În departamentul Dongshan, solul este în cea mai mare parte nisipos și moale cu o bună ventilație, favorabil creșterii rădăcinilor de sparanghel. În acest tip de sol, rădăcinile pot crește viguroase, iar frunzele apar rapid și în număr mare. Se acumulează astfel mai mulți produși de fotosinteză, care furnizează energie pentru creșterea tulpinilor tinere.

3. Relația dintre apă și calitate

Dongshan este situat pe o insulă cu o cantitate anuală de precipitații de 1 095 mm, precipitații distribuite inegal de-a lungul anotimpurilor. Apa utilizată pentru irigarea culturilor din soiul Bai Lu Sun provine dintr-un izvor adânc. Apa pentru irigații este de bună calitate, fără poluanți. Acest lucru conferă sparanghelului un gust proaspăt.

4. Relația dintre lumina solară și calitate

Departamentul Dongshan beneficiază de lumină solară abundentă, numărul anual mediu de ore însorite ridicându-se la 2 386,8 ore. Lumina solară este deosebit de abundentă toamna și iarna. Lumina solară abundentă favorizează fotosinteza la nivelul tulpinii și al frunzelor. Cu cât procesul de fotosinteză este mai extins, cu atât se asigură mai multe substanțe nutritive pentru creșterea tulpinilor, ceea ce contribuie în mare măsură la recolta bogată și la calitatea ridicată a sparanghelului „Dongshan Bai Lu Sun”.

5. Relația dintre mediul atmosferic și calitate

Departamentul Dongshan este înconjurat de mare și are o climă oceanică cu aer curat. În departament sunt puține întreprinderi industriale și nicio întreprindere de industrie grea, astfel încât aerul este nepoluat. Potrivit unei analize efectuate de Institutul de Științe ale Mediului din Zhangzhou, nivelurile de SO2, de oxid de azot și de fluor din aer sunt foarte scăzute.

Departamentul Dongshan este o zonă ecologică solidă. Este acoperit de păduri în proporție de 34,1 %, fiind considerat „Oaza din Marea Chinei de Est”. Departamentul Dongshan a obținut o evaluare pozitivă în urma verificării primei serii de departamente insulare cu agricultură ecologică efectuate în China în 1998. Aceste condiții de mediu contribuie în mare măsură la calitatea excelentă a sparanghelului „Dongshan Bai Lu Sun”.

6. Relația dintre producția tehnică și calitate

1. O cultivare delicată cu ajutorul nisipului

Departamentul Dongshan are resurse bogate de nisip marin. Nisipul este alb-argintiu și foarte fin și este utilizat pentru a acoperi sparanghelul alb. În consecință, suprafața tulpinii de sparanghel este albă ca zăpada, fragedă și dreaptă. Solzii sunt deși.

2. Îngrășământ ecologic din nămol marin

Se folosesc în principal îngrășăminte ecologice. Departamentul Dongshan dispune de resurse bogate de nămol marin. Acesta este o sursă bogată de îngrășământ ecologic pentru cultivarea sparanghelului, ceea ce sporește și mai mult calitatea sparanghelului „Dongshan Bai Lu Sun”.

3. Recoltarea și cultura tulpinii-mamă

În departamentul Dongshan, sparanghelul alb este cultivat prin metoda „culturii tulpinii-mamă”. Această metodă rezolvă conflictul dintre creșterea sparanghelului și acumularea de substanțe nutritive prin utilizarea resurselor climatice naturale. Rezultatele sunt o recoltă bogată, o eficiență ridicată și o bună calitate.

Trimitere la publicarea caietului de sarcini:

[Articolul 5 alineatul (7) din Regulamentul (CE) nr. 510/2006]

(1) JO L 93, 31.3.2006, p. 12.